नगरिया गांव में गली मस्जिद में रहने वाले अंसारुद्दीन (28 वर्ष) पुत्र बाबू खां मजदूरी कर अपना व परिवार का भरण पोषण करता था। रविवार को 11 बजे अछल्दा जा रहा था। उसी समय तेज हवा से बिजली की लाइन का तार टूटकर गिर गया। उसकी चपेट में आकर वह चीखने लगा। चीख पुकार सुनकर मोहम्मद आरिफ ने अंसारुद्दीन को बचाने का प्रयास किया तो वह भी तार की चपेट में आ गया। दोनों को करंट से जूझता देख राबिया, आसमां, व साइमा बचाने में जुट गईं। इस दौरान वह भी झुलस गईं। ग्रामीणों ने किसी तरह तार हटाकर सभी को निकाला। इस दौरान अंसारुद्दीन की तो घटनास्थल पर ही मौत हो गई जबकि आरिफ , राबिया, आसमां व साइमा को गंभीर हालत में स्थानीय प्राइवेट अस्पताल में भर्ती कराया गया है। साइमा की हालत गंभीर है। अंसार के दो छोटे बच्चे हैं जिनके सिर से पिता का साया उठ चुका है। इस संबंध में जेई अशोक कुमार ने बताया हवा के झोंके से तार टूटा था।